Մինսկի պետական լեզվաբանական համալսարան

Մինսկի պետական լեզվաբանական համալսարան, հիմնադրվել է 1948 թվականին՝ Մաքսիմ Տանկի անվան Բելառուսի պետական մանկավարժական համալսարանի օտար լեզուների ֆակուլտետի հիման վրա և ի սկզբանե կոչվել է Մինսկի օտար լեզուների պետական մանկավարժական համալսարան։ 1993 թվականին ստացել է «Մինսկի պետական լեզվաբանական համալսարան» պետական անունը։
Իր հիմնադրման պահից թարգմանչական և մանկավարժական կադրերի պատրաստման ուղղությամբ Բելառուսի Հանրապետության հիմնական բազան է։ Բացի այդ «ՄՊԼՀ»-ն հանրապետությունում արտասահմանցի ուսանողների պատրաստման հիմնական կենտրոնն է։


== Գործունեություն ==
Իր գոյության ընթացքում Մինսկի ինստիտուտը պատրաստել է ավելի քան 25000 ուսուցիչ և դասախոս, ինչպես նաև 2500 թարգմանիչ-ռեֆերենտ։  ՄՊԼՀ-ն օտար լեզուների կրթության ոլորտում Բելառուսի Հանրապետության գլխավոր կենտրոնն է։
«ՄՊԼՀ»-ն համագործակցության է հրավիրում Բելառուսի Հանրապետության, Մերձավոր և հեռավոր արտերկրի առաջատար գիտնականներին։  Գործարկվում են համատեղ նախագծեր Ռուսաստանի, Կանադայի, Բելգիայի, Գերմանիայի, Իսպանիայի և այլ երկրների հետ։ Բուհն անցկացնում է Եվրախորհրդի գծով խոշոր գիտաժողովներ, աշխատանքային սեմինարներ։
«ՄՊԼՀ»-ի առաջատար մասնագետները միջազգային գիտաժողովներում և համաժողովներում ներկայացնում են Բելառուսի Հանրապետությանը։


== Ֆակուլտետներ ==
Համալսարանում կան հետևյալ ֆակուլտետները․

Անգլերենի ֆակուլտետ
Գերմաներենի ֆակուլտետ
Չինարենի և չինական մշակույթի ֆակուլտետ
Ռոմանական լեզուների ֆակուլտետ 
Թարգմանչական ֆակուլտետ
Միջմշակութային հաղորդակցությունների ֆակուլտետ
Անձնակազմի վերապատրաստման ֆակուլտետ
Ռուսաց լեզվի ֆակուլտետ օտարերկրացիների համար
Օտար լեզուների ֆակուլտետ ղեկավարների և մասնագետների համարՀամալսարանում ուսումնասիրվում է 16 օտար լեզուներ (անգլերեն, գերմաներեն, ֆրանսերեն, չինարեն, ճապոներեն, արաբերեն, թուրքերեն՝ որպես առաջի և երկրորդ լեզուներ, իսկ իտալերեն, պորտուգալերեն, շվեդերեն, հոլանդերեն, լեհերեն, լիտվերեն, պարսկերեն, կորեերեն՝ միայն որպես երկրորդ կամ երրորդ օտար լեզու): 2011 թվականին հնարավոր եղավ ընտրել նաև ֆիններեն և եբրայերեն լեզուները։ Համալսարանի քառասուն բաժիններում աշխատում են բարձրակարգ մասնագետներ, որոնցից շատերը բելառուսական գիտության հպարտությունն են։


== Ուսումնասիրվող լեզուներ ==
ՄՊԼՀ-ում կրթություն ստացող յուրաքանչյուր ուսանող ծրագրի շրջանակներում պարտադիր ուսումնասիրում է երկու օտար լեզու։ Ասիայի լեզուներով (չինարեն, ճապոներեն, թուրքերեն, արաբերեն) հավաքագրումը, որպես առաջին օտար լեզու, իրականացվում է յուրաքանչյուր հինգ տարին մեկ։ Բացի այդ, յուրաքանչյուր ուսանող վճարովի հիմունքներով հնարավորություն ունի սովորելու լրացուցիչ լեզուներ երրորդ օտար լեզվի ամբիոնում (երկու օտար լեզուների լավ առաջադիմության դեպքում) ։ Համալսարանում գործող բազմաթիվ լեզվաբանական կենտրոնների շնորհիվ ուսանողները իրավունք ունեն լեզուները սովորել խորությամբ։ Դրանց թվում է թուրքերենը և թուրքական մշակույթը, կորեերենը և կորեական մշակույթը, ճապոներենը և ճապոնական մշակույթը,  իսպաներենը և իսպանական մշակույթը։


== Հետաքրքիր փաստեր ==
2011 թվականի սեպտեմբերի 18-ին 10-րդ և 11-րդ գումարումների Ժողովրդական ներկայացուցիչների համաչինական ժողովի մշտական կոմիտեի նախագահ, ՉԿԿ Կենտկոմի Քաղբյուրոյի Մշտական կոմիտեի անդամ Ու Բանգոյի, Ժողովրդական ներկայացուցիչների համաչինական ժողովի պաշտոնական պատվիրակության և Բելառուսի Հանրապետությունում Չինաստանի դեսպանության մասնակցությամբ Մինսկի պետական լեզվաբանական համալսարանին կից բացվեց Կոնֆուցիոսի 354-րդ ինստիտուտը։


== Ծանոթագրություններ ==


== Արտաքին հղումներ ==
Официальный сайт Минского государственного лингвистического университета.
Сайт «Выпускники минского иняза»
MSLUlive — студенческая жизнь иняза в прямом эфире
Онлайн-регистрацию на репетиционное тестирование в Беларуси проводит МГЛУ